Peppi – opintojaksokuvauksen pohja

#  Ohjeen tarkoitus

Ohje opintojaksokuvauksen laatimiseksi Jamkissa.

\*) Pakollinen kenttä Pepissä
\*\*) Nämä tiedot täytettävä, jotta esim. ECTS-vaatimukset täyttyvät.

# Huomioitavia asioita

* Samoja opintojaksokuvauksia käytetään myytävissä koulutuksissa kuten korkeakouludiplomeissa, avoimen koulutuksissa sekä täydennys- ja tilauskoulutuksissa. Teethän siis kuvauksesta selkeän, innostavan ja ymmärrettävän. Voit hyödyntää esimerkiksi opintojaksopalautteissa esiin nousseita asioita.
* Käytä sinä-muotoa kuvailukentissä.
* Suomenkieliset kuvaukset kirjoitetaan Suomeksi-kenttiin ja englanninkieliset kuvaukset Englanniksi-kenttiin. Englanninkieliset opintojaksot tehdään Englanniksi-kenttiin **ja käännös suomeksi**.
* Jos opintojakso toteutetaan sekä suomeksi että englanniksi, tehdään vain yksi opintojakso. Tällöin kuvaukset tehdään luonnollisesti molemmilla kielillä.
* Opintojaksokuvauksessa pyritään välttämään luettelomerkkejä, mutta jos se on välttämätöntä, käytetään – (ranskalaista viivaa). ”Kauttaviiva-merkkiä” / ei saa käyttää!
* Yksikön koulutuskoordinaattori tai muu vastaava henkilö kirjaa perustiedot Peppiin. Opettaja täyttää kuvaus- ja arviointitiedot. Opettaja tarkoittaa tässä opintojakson vastuuopettajaa. Esimiehet päättävät, tarkistetaanko opintojakso(t) ja yksikön suunnittelija tai muu vastaava henkilö merkitsee henkilön tai henkilöt Tarkistus-kohtaan.

| Kentän nimi Pepissä | Perustiedot (esim. yksikön koulutuskoordinaattori täyttää) |
| --- | --- |
| \*Nimi suomeksi ja englanniksi | Kuvaava nimi opintojaksolle, josta selviää koulutusala ja tavoiteltava osaaminen. Suomeksi-kenttään suomenkielinen nimi ja Englanniksi-kenttään nimi englanniksi. Englanninkielisten opintojaksojen kuvaukset kirjoitetaan vain Englanniksi-kenttiin, englanninkielinen nimi tulee myös Suomeksi-kenttiin, sillä kenttä ei voi olla tyhjä. |
| \*Tunnus | Täytetään vain kaksi ensimmäistä merkkiä, Peppi generoi loput merkeistä. Katso tutkintokohtaiset merkit koodiohjeesta. |
| Voimassaoloaika | Asetetaan, jos tiedetään. Tieto ei näy opiskelijalle. |
| \*\*Taso | ÄLÄ KÄYTÄ TÄTÄ KENTTÄÄ. A, B, C-tasoja ei käytetä Jamkissa.  |
| \*\*Vastuuhenkilöt | Opintojakson vastuuhenkilö (esim. päätoiminen opettaja) haettuna Pepistä Lisää-painikkeen kautta.Kohta ei saa olla tyhjä. Pepissä voidaan nimetä useampi vastuuhenkilö, esim. yhteisissä opinnoissa alojen vastuuhenkilöt. Jos opintojaksolla on useampi vastuuhenkilö, kirjoitetaan nimen vieressä olevaan avoimeen kenttään opettajan yksikkö tai ala.Toteutuksella kerrotaan opintojakson toteuttaja(t). |
| \*\*Pääasiallinen opetuskieli | Valitaan opintojakson pääasiallinen toteutuskieli tai toteutuskielet. Toteutuskieli on eri asia kuin opintojakson kuvauskieli. Suomen kielellä toteutettavat opintojaksot kuvataan suomeksi ja kuvaukset käännetään englanniksi. Muilla kielillä toteutettavat opintojaksot kuvataan suoraan englanniksi. Siten esim. ranskan kielen opintojaksolla toteutuskieli voi olla ranska, vaikka se kuvataankin englanniksi. Ks. myös Suorituskielet. |
| Linkit | Tieto ei näy opiskelijalle. |
| Suorituskielet | Merkitään, jos opintojakson voi suorittaa muullakin kuin pääasiallisella opetuskielellä. Tieto ei näy opiskelijalle. |
| \*Pysyvä tunnus | Peppi generoi tiedon automaattisesti. |
| \*\*Laajuus (op) | Käytä pääasiassa 5:llä jaollisia opintopisteitä. Laajuuteen voidaan ilmoittaa minimi- ja maximilaajuus. Jos laajuudessa ei ole vaihteluväliä, kirjoitetaan molempiin kenttiin sama opintopistemäärä. |
| \*Koulutusohjelma | Valitaan alasvetovalikosta. Jos on Jamkin yhteisiä tai vapaasti valittavia opintoja, kenttään tulevat kaikki ne koulutusohjelmat, joille opintojaksoa järjestetään.Huom. Kenttä tarkoittaa tutkinto-ohjelmaa, Pepissä käytetään nimitystä koulutusohjelma. |
| Opinnäyte | Kenttää ei käytetä Jamkissa. |
| Luokittelu | Jos opintojakso tarjotaan myös avoimeen AMKiin, CampusOnlineen tai yhteiseen EduFutura-tarjontaan, se merkitään tähän kenttään ns. tagina. Valitse kenttään oikea luokittelu kirjoittamalla ’avoin AMK’, ’CampusOnline’, EduFutura’ tai ’ExchangeStudent’. Voit käyttää samassa opintojaksossa myös useampaa tagia. |
| Opintojen hinta | Kenttää ei käytetä Jamkissa. |
| Suorituksen tarkentava tyyppi | Merkitään jokaiselle opintojaksolle. Tieto voi olla perusopinto, ammattiopinto, kotimainen tai ulkomainen harjoittelu, vapaasti valittava, opinnäytetyöhön liittyvä opinto tai suoritus on suomi toisena tai vieraana kielenä.Tieto periytyy toteutukselle ja sitä käytetään mm. tilastoinnissa ja erilaisissa raporteissa. |

| Kentän nimi Pepissä | Kuvaustiedot (opettaja täyttää) |
| --- | --- |
| \*\*Tavoitteet | **Opintojakson tarkoitus**Kuvaa lyhyesti opintojakson tarkoitus opiskelijan näkökulmasta. Voit hyödyntää alla olevia kysymyksiä:* Minkä takia opintojakso on olemassa?
* Mitä osallistuja oppii opintojakson aikana?
* Miten osaaminen kehittyy?
* Mitä osallistuja hallitsee tai osaa opintojakson käytyään?
* Kirjoita esiin hyötynäkökulma: esim. ”kun käyt tämän opintojakson, olet oppinut…”

**Opintojakson osaamiset**Luettele tutkinnon osaamiset tähän. Esimerkiksi näin:Eettisyys: ymmärtää hyvän tieteellisen käytännön periaatteet ja toimii niiden mukaisesti.Kestävä kehitys: osaa käyttää omaan alaansa liittyvää tietoa kestävien ratkaisujen ja toimintamallien etsimiseen, käyttöönottamiseen ja vakiinnuttamiseen.**Opintojakson osaamistavoite**Kuvaa tähän opintojakson osaamistavoite ECTS-ohjeistuksen mukaisesti (alla) huomioiden EQF-osaamistaso. Kuvaa, miten esimerkiksi eettisyys ilmenee tällä opintojaksolla tai mitä opiskelija oppii eettisyydestä tällä opintojaksolla.“Learning outcomes express the level of competence attained by the student and verified by assessment. They are ‘statements of what a learner knows, understands and is able to do on completion of a learning process’.” (ECTS user’s guide)Osaamistavoitteet johdetaan tutkinto-ohjelman osaamisista sekä moduulin osaamistavoitteesta. Huomioi opintojakson osaamisen kiinnitykset! Opintojakson osaamistavoitteet kuvataan tavoiteltavien oppimistulosten muodossa; mitä opiskelija osaa opintojakson suoritettuaan. Millainen tieto ja ymmärrys sekä teoreettiset, käytännölliset ja soveltavat taidot opiskelijalla on opintojakson suorittamisen jälkeen (Knowledge and Understanding, Intellectual Skills, Practical Skills, Transferable Skills). Kuvaustapa korostaa sitä, mitä opiskelija tietää, ymmärtää, osaa tehdä oppimisprosessin tuloksena. Kuvaus tehdään opiskelijan tekemisen verbeillä kuten esim. tietää, ymmärtää, soveltaa, toimii, analysoi jne.Oppimistulos kuvataan siten, että se on linjassa arvosana 1:n (välttävä) tai hyväksytty kanssa.**Tässä Ei** mainita siitä, mitä tai miten opintojakson aikana opiskellaan (sisältö ja toteutustavat kerrotaan erikseen). Ei käytetä lyhenteitä, koska kaikki eivät välttämättä tunne niiden oikeita merkityksiä. Osaaminen on määriteltävä ymmärrettävästi, esim. pelkkä standardien maininta ei riitä. |
| \*\*Sisältö | Kerro opintojakson keskeisimmät sisällöt; kerrotaan lukijalle täsmällisesti ja konkreettisesti, mitä asioita, taitoja yms. opiskellaan.Ei mainintaa toteutustavoista. Vastaa kysymyksiin:* Mitkä ovat opintojakson **tärkeimpiä sisältöjä**?
* Mitä **työkaluja** opintojaksolta saa?
 |
| \*\*Toteutustavat | Kuvataan toteutuksen yhteydessä Opetusmenetelmät-kohdassa. |
| Lisätiedot | Vapaamuotoinen kenttä, joka on varattu oleellisille tiedoille, jotka eivät selviä kuvauksesta. Kohtaan voi merkitä lisäinformaatiota opintojaksosta, sen liittymisestä esim. johonkin polkuun. Mikäli opintojaksoa tarjotaan muille kuin tutkinto-opiskelijoille, tässä voidaan kuvata kohderyhmä (kenelle opinnot sopivat?). |
| Oppimateriaalit | Kuvataan toteutuksen yhteydessä. |
| Kurssikirjallisuus | Tieto ei näy opiskelijalle.HUOM: Kirjallisuus tulee mainita myös toteutuksen yhteydessä, jotta opiskelijat näkevät ne. Muista myös ilmoittaa opintojaksolle valitsemasi kurssikirjallisuus ja muu materiaali sekä ryhmän koko kirjastolle. |
| \*\*Edeltävä osaaminen | Tässä voi olla yleiset vaatimukset tai ihan eriteltynä ryhmittäin, esimerkiksi:- Koskee tutkinto-opiskelijoita- Koskee vaihto-opiskelijoitaTähän kirjoitetaan edeltävä osaaminen, ei viittauksia opintojaksoihin eikä tutkintoihin. Jos jokin asia on edellytyksenä ammattikorkeakouluun pääsylle, esim. peruskoulun matematiikka, se ei ole edeltävää osaamista. Kohtaan on otettava kantaa eli jos edeltävää osaamista ei edellytetä, kenttään laitetaan viiva –. |

| Kentän nimi Pepissä | Arviointi (opettaja täyttää) |
| --- | --- |
| \*\*Arviointiasteikko | 0-5 tai hyväksytty/hylätty tutkintosäännön mukaisesti. |
| \*\*Arviointikriteerit, välttävä 1, tyydyttävä 2 | Kuvaa kenttään arviointikriteerit erikseen arvosanoille 1 ja 2.Arviointikriteereillä kuvataan opiskelijan saavuttamaa osaamista suhteessa opintojakson osaamistavoitteisiin. Vältä adjektiivien käyttämistä, kuvaa tasoero esim. Bloomin taksonomian mukaisilla verbeillä (ks. IT:n akkreditointi-sivu) tai SOLO-taksonomian mukaan.”Assessment criteria are descriptions of what the student is expected to do, in order to demonstrate that a learning outcome has been achieved.” (ECTS user’s guide 2015)Mikäli opetussuunnitelmassa ei toisin määrätä, hyväksyttyjen opintosuoritusten arviointiasteikko voi tarkoituksen mukaan olla joko viisiportainen: 5 (erinomainen), 4 (kiitettävä), 3 (hyvä), 2 (tyydyttävä) ja 1 (välttävä) tai hyväksytty (S)/hylätty (0). Opintojakson suoritus on hylätty (0), mikäli opiskelija ei saavuta opintojakson läpäisylle asetettuja minimitavoitteita. |
| \*\*Arviointikriteerit, hyvä 3, kiitettävä 4 | Kuvaa kenttään arviointikriteerit erikseen arvosanoille 3 ja 4. |
| \*\*Arviointikriteeri, erinomainen 5 | Kuvaa kenttään arviointikriteerit arvosanalle 5. |
| \*\*Arviointikriteeri, hyväksytty/hylätty | Kuvaa kenttään arviointikriteerit arvosanalle ”hyväksytty”. |

| Kentän nimi Pepissä | Tarkistus (esim. yksikön koulutuskoordinaattori täyttää) |
| --- | --- |
| Vaatii sisällön tarkistuksen / Vaatii käännöksen tarkistuksen | Näihin kohtiin laitetaan ruksit silloin, jos yksikössä, alalla tai tutkinto-ohjelmassa halutaan, että opintojakso tarkistetaan sisällön ja/tai käännöksen osalta. |
| Sisällön tarkistaja | Etsitään alasvetovalikosta kirjoittamalla kenttään sen henkilön nimi, jonka tehtäviin sisällön tai käännöksen tarkistaminen kuuluu. Täytetään vain, jos tarkistus vaaditaan (ruksi kohdassa ”vaatii tarkistuksen”). |
| Sisältö/käännös tarkistettu | Sisällön tai käännöksen tarkistaja asettaa ruksin tehtyään työn. |

# Ohjeen laatijat

Sirpa Tuomi, koulutuksen kehittämispäällikkö, korkeakoulupalvelut

Anne Luukkonen, suunnittelija, korkeakoulupalvelut

Ohje valmistunut 10.1.2020, päivitetty 31.1.2020 (Leena Liimatainen, Harri Keurulainen ja Anne Luukkonen), päivitetty 17.6.2022, 10.8.2022, 17.3.2023

# Muutoshistoria

Opintojaksokuvauksen versiossa 2.0 muutetut kohdat ovat:

- tavoitteet: Täsmennetty tavoitetta kolmen eri otsikon alle.

- toteutustavat: Siirretty tehtäväksi vain toteutuksen kuvaukseen, ei siis tehdä opintojaksolle.

Opintojaksokuvauksen versiossa 3.0 muutetut kohdat ovat:

- opintojaksokuvauksen pohja ja toteutuskuvauksen pohja on erotettu omiksi dokumenteikseen.

- opintojakson vastuuhenkilö -kenttään lisäys yksikkö- tai alatiedon lisäämisestä, jos opintojaksolla useita vastuuhenkilöitä.

Opintojaksokuvauksen versiossa 4.0 muutetut kohdat ovat:

- tarkennettu Tavoitteet-kenttään opintojakson osaamisten kirjoittamista

Opintojaksokuvauksen versiossa 5.0 muutetut kohdat ovat:

- tarkennettu Koulutusohjelma-, Tavoitteet- ja Sisältö-kenttien sisältöä.

Opintojaksokuvauksen versiossa 6.0 muutetut kohdat ovat:

- englanninkielisen opintojakson käännös

- uutena kenttänä Suorituksen tarkentava tyyppi.